qBittorrent is 'n kruisplatform-kliënt vir die BitTorrent-protokol wat vrygestel word onder die GNU GPL, weergawe 2. qBittorrent streef daarna om 'n vrye en oopbronalternatief vir gewilde kliënte soos µTorrent te wees.
Dit word tans ontwikkel deur bydraers wêreldwyd en is befonds deur middel van skenkings. In Junie 2013 word sledgehammer_999 uit Griekeland die leier van die projek.
'n Hersiening deur MakeUseOf beskryf qBittorrent as "'n baie stabiele en elegante instrument" met 'n skoon en warboel-vry koppelvlak. Ghacks het qBittorrent voorgestel as 'n goeie alternatief vir µTorrent vir enige iemand afgesit deur onlangse veranderinge aan µTorrent.